Берлин : Ако САЩ поставят своите интереси на първо място , Европа ще действа по същия начин САЩ трябва да очакват , че Европа ще отговори в същия дух , ако Вашингтон под лозунга " Америка на първо място " поставя собствените си икономически интереси пред интересите на останалите . Това заяви германският министър на икономиката и енергетиката Петер Алтмайер , цитиран от Ройтерс . Алтмайер каза , че Европа ще отговори твърдо на опитите на САЩ да поставят собствените си икономически интереси пред интересите на партньорите си . САЩ са наши приятели и партньори и искаме да защитаваме общите си ценности . Ако обаче заявяват " Америка на първо място " и поставят икономическите си интереси пред тези на другите , трябва да очакват Европа да се бори за интересите си , каза Алтмайер в интервю за телевизия А Ер Де . Казаното от него се вписва в актуалният търговски сблъсък след оттеглянето на Вашингтон от ядреното споразумение с Иран и заради наложените от САЩ мита върху вноса на стомана и алуминий . Германският министър обаче имаше предвид и желанието на САЩ да блокират изграждането на газопровода " Северен поток -2 " , свързващ Русия и Германия през Балтийско море . Алтмайер обясни това желание с интереса на Вашингтон да осигури пазари за собствения си втечнен природен газ . Те имат огромна инфраструктура от терминали за втечнен природен газ , която трябва да ползват с печалба за тях , каза Алтмайер , който е близък съратник на канцлера Ангела Меркел . Той обаче отбеляза , че втечненият газ ще бъде доста по - скъп от газа по тръби , така че блокирането на " Северен поток - 2 " само по себе си няма да гарантира износ на САЩ . Вестник " Уолстрийт джърнал " писа в четвъртък , че президентът на САЩ Доналд Тръмп се опитал да убеди Меркел да се откаже от проекта " Северен поток - 2 " при срещата им през април . Заместник помощник държавният секретар на САЩ по въпросите на енергийните ресурси Сандра Оудкирк заяви вчера пред журналисти в Берлин , че САЩ могат да въведат санкции срещу компании , включително европейски , които участват в проекта " Северен поток - 2 " .